2.

Padomdevēja komiteja piekrīt Komisijai, ka pašreizējā darījuma novērtēšanas nolūkā attiecīgo produktu tirgu definīcijas ir šādas: a) tirgi maiņstrāvas (AC) ģeneratoru sistēmām elektriskajās sistēmās i) maiņstrāvas ģeneratoru sistēmu tirgu var attiecīgi iedalīt konstantas un mainīgas frekvences segmentos, lai gan jautājumu par turpmākas tirgus segmentēšanas nozīmi šīs lietas nolūkos var atstāt atklātu; ii) arī jautājumu par to, vai ģeneratori dažāda lieluma gaisa kuģu platformām ir jādefinē kā atšķirīgu produktu tirgus, šīs lietas nolūkos var atstāt atklātu; iii) jautājumu par turpmāku elektroenerģijas ražošanas tirgus segmentēšanu atbilstoši komerciālam un militāram pielietojumam šīs lietas nolūkos var atstāt atklātu; b) tirgi attiecīgi primārās un sekundārās sadales sistēmām maiņstrāvas sadales sistēmā, zemsprieguma un augstsprieguma līdzstrāvas (DC) sadales sistēmā; c) tirgus gaisa kuģu dzinējiem, lai gan jautājumu par to, vai tirgus ir šauri jādefinē, pamatojoties uz gaitas profiliem, vai arī tā ir jāuzskata par unikālu tirgu, kas ietver gan turboventilatordzinējus, gan turbopropellerdzinājus, šīs lietas nolūkos var atstāt atklātu; d) tirgi palīgdzinējiem (APU) attiecīgi lieliem komerciāliem gaisa kuģiem un reģionālajām reaktīvajām lidmašīnām, lai gan jautājumu par turpmākas segmentēšanas nozīmi atbilstoši jaudai vai veiktspējas kritērijiem šīs lietas nolūkos var atstāt atklātu; e) tirgi attiecīgi elektroniskām dzinēja vadības sistēmām (“EEC”), galvenajiem degvielas sūkņiem un degvielas dozēšanas vienībām (“FMU”) (kopā sauktas par “dzinēja vadības sistēmām”), lai gan jautājumu par turpmākas segmentēšanas nozīmi atbilstoši dzinēja lielumam un gaisa kuģu nolūkiem šīs lietas nolūkos var atstāt atklātu; f) tirgi degvielas sprauslām, lai gan jautājumu par to, vai tirgus ir jāiedala turpmākos segmentos atkarībā no dzinēja lieluma un/vai tipa, šīs lietas nolūkos var atstāt atklātu; g) tirgi lidojuma vadības iedarbināšanas sistēmām, lai gan jautājumu par to, vai tirgus ir jāiedala turpmākos primārās lidojuma vadības spēka pievadu (“PFCA”), sekundārās lidojumu vadības spēka pievadu (“SFCA”), pozicionējamu horizontālu stabilizatoru spēka pievadu (“THSA”), rotorplānu lidojuma vadības spēka pievadu (“RFCA”) un raķešu spēka pievadu segmentos, šīs lietas nolūkos var atstāt atklātu; h) tirgus mehāniskām apakškomplektācijām, kas speciāli saražotas THSA sistēmām, lai gan jautājumu par to, vai šajā tirgū ir jāiekļauj individuāla lodīšu skrūvju piegāde THSA sistēmām, šīs lietas nolūkos var atstāt atklātu; i) tirgus mašīntelpu sistēmām, lai gan jautājumu par precīzu produkta tirgus definīciju šīs lietas nolūkos var atstāt atklātu; j) tirgus apledojuma detektora sistēmām, lai gan jautājumu par precīzu produkta tirgus definīciju šīs lietas nolūkos var atstāt atklātu; k) tirgus spiediena devējiem, lai gan jautājumu par precīzu produkta tirgus definīciju šīs lietas nolūkos var atstāt atklātu; l) tirgus apgaismojumam, lai gan jautājumu par precīzu produkta tirgus definīciju šīs lietas nolūkos var atstāt atklātu; m) tirgus helikopteriem, lai gan jautājumu par precīzu produkta tirgus definīciju (atšķirīgi produktu tirgi militārajiem helikopteriem un civilajiem helikopteriem) šīs lietas nolūkos var atstāt atklātu; n) tirgus helikopteru glābšanas pacēlājiem, lai gan jautājumu par precīzu produkta tirgus definīciju šīs lietas nolūkos var atstāt atklātu; o) tirgus atmosfēras zondēm, lai gan jautājumu par precīzu produkta tirgus definīciju šīs lietas nolūkos var atstāt atklātu; p) tirgi ietvertajiem ARK pakalpojumiem, lai gan jautājumu par precīzu produkta tirgus definīciju šīs lietas nolūkos var atstāt atklātu; q) tirgi rezerves daļām un komponentiem, kas saistītas ar ARK pakalpojumu sniegšanu, lai gan jautājumu par precīzu produkta tirgus definīciju šīs lietas nolūkos var atstāt atklātu.